Neil Patrick Harris

**Neil Patrick Harris** (s. 15. kesäkuuta 1973 Albuquerque, New Mexico, Yhdysvallat) on yhdysvaltalainen näyttelijä, tuottaja, ohjaaja ja laulaja. Hänet tunnetaan muun muassa roolistaan naistenmies Barney Stinsonina *[[Ensisilmäyksellä]]*-tilannekomediassa, fiktiivisenä versiona itsestään sarjassa *[[Harold & Kumar – täydellisen hampurilaisen metsästys|Harold & Kumar]]*, ja Joss Whedonin internetissä julkaistusta musikaalisarjasta ''Dr. Horrible’s Sing Along Blog''.

Harris valittiin *[[Time]]*-lehden 100 vaikuttavimman ihmisen listalle vuonna 2010, ja hänelle omistettiin syyskuussa 2011 Hollywood Walk of Fame -kävelykadulta oma tähti. Harris juonsi vuoden 2015 Oscar-gaalan.

## Elämän alkuvaiheet
Harris syntyi Albuquerquessa, New Mexicon osavaltiossa, ja kasvoi Ruidosossa, New Mexicossa. Hänen vanhempansa, Sheila ja Ron Harris, pyörittivät ravintolaa. Hän pääsi La Cueva High Schooliin Albuquerqueen, missä hän näytteli koulun musikaaleissa ja näytelmissä. Harris valmistui *honors studentina* vuonna 1991.

## Ura
### Elokuvat
Harris aloitti uransa lapsinäyttelijänä ja hänet löysi näytelmäkirjailija Mark Medoff näytelmäleiriltä Las Crucesissa, New Mexicossa. Myöhemmin Medoff luotsasi häntä elokuvassaan *Clara’s Heart* (1988), draamassa, jossa esiintyi myös Whoopi Goldberg ja joka perustuu Joseph Olshanin samannimiseen romaanin. *Clara’s Heart* toi Harrisille Golden Globe -ehdokkuuden. Samana vuonna hän esiintyi *Purple People Eater* -lastenfantasiassa.

Harrisin ensimmäinen aikuisiän elokuvarooli oli vuoden 1995 *Animal Room*, vaikkakin hän esitti siinä teini-ikäistä. Hänen seuraava esiintymistyönsä sisälsi avustavia rooleja elokuvissa *[[The Next Best Thing]]*, *[[Vakoojaveli]]* ja ''Starship Troopers''. Harris näyttelee fiktiivistä versiota itsestään *Harold and Kumar -*stoner-komediaelokuvissa *[[Harold & Kumar – täydellisen hampurilaisen metsästys]]*, *[[Harold & Kumar 2: Pako Guantanamosta]]* ja *[[A Very Harold & Kumar Christmas|A very Harold & Kumar Christmas]]*.

Vuonna 2010 hän tarjoutui ääninäyttelemään aikuisen Dick Graysonin (Nightwing) roolia animaatioelokuvassa **', ja [[beagle]] Louta elokuvassa ''[[Kissat ja koirat: Katti Katalan kosto]]''. Samana vuonna hän näytteli [[indie]]-komediassa ''[[The Best and the Brightest]]''. Seitsemäntenä päivänä maaliskuuta 2010 hän teki yllätysesiintymisen [[Oscar-gaala 2010|Oscar-gaalassa]] toimittaen avausmusikaalin. Hän myös näytteli vuoden 2011 elokuvassa ''[[Smurffit (vuoden 2011 elokuva)|Smurffit]]'' (''The Smurfs''). Vuonna 2014 Harris näytteli [[David Fincher]]in elokuvassa ''[[Gone Girl]]''.

=== Teatteri ===
Harris on työskennellyt [[Broadway (teatteri)|Broadwaylla]] niin musikaali- kuin näytelmärooleissa. Hän näytteli Tobias Raggia (2001) [[Sweeney Todd|''Sweeney Toddin'']] konserttinäytelmissä. Vuonna 2001 hän esiintyi [[Anne Heche|Anne Hechen]] ohella elokuvassa ''[[Proof (vuoden 2001 elokuva)|Proof]]''. Vuonna 2003 hän otti Emceen roolin [[Cabaret (musikaali)|''Cabaretissa'']], vierellään [[Deborah Gibson]] ja [[Tom Bosley]]. Vuonna 2004 hän esitti the Balladeerin kaksoisroolin ja [[Lee Harvey Oswald|Lee Harvey Oswaldia]] Broadwaylla, [[Stephen Sondheim|Stephen Sondheimin]] musikaalissa ''[[Assassins (musikaali)|Assassins]]''. Hän myös lauloi Charlesin roolin musikaalissa ''[[Evening primrose]]''.

Vuonna 2010 hän ohjasi rock-musikaali [[Rent|''Rentin'']] [[Hollywood Bowl|Hollywood Bowlissa]]. Vuonna 2011 Harris näytteli pääroolia Bobbyna Stephen Sondheimin [[Company (musikaali)|''Companyssa'']]. Samana vuonna, hän ohjasi ''[[The Expert at the Card Table]]'' Broad Stagen Edyellä [[Santa Monica|Santa Monicassa]], [[Kalifornia|Kaliforniassa]]. Vuonna 2014 Harris palkittiin parhaan miespääosan [[Tony-palkinto|Tony]]-palkinnolla roolisuorituksestaan musikaalissa ''[[Hedwig and the Angry Inch]]''.

=== Televisio ===
Vuonna 1989 Harris sai pääroolin komediasarjassa ''[[Teinitohtori]]'' josta hän sai Golden Globe -ehdokkuuden. Neljä esityskautta jatkunut sarja päättyi vuonna 1993, minkä jälkeen Harris näytteli useita vierasrooleja tv-sarjoissa, kuten ''[[Murhasta tuli totta]]''. Vuodesta 1999 vuoteen 2000 Harris esiintyi Tony Shalhoubin kanssa tilannekomediassa ''[[Stark Raving Mad]]'', joka kesti 22 jaksoa. Hänellä on myös ollut päärooli muun muassa televisioelokuvissa **' (1994), *[[My Ántonia]]* (1995), *[[The Christmas Wish]]* (1998), *[[Joan of Arc (elokuva)|Joan of Arc]]* (1999), *[[The Wedding Dress]]* (2001) ja *[[The Christmas Blessing]]* (2005)
Vuonna 2008 hän vierasnäytteli ''Seesamitiessä'' sekä sarjassa Glee.

Vuosina 2005–2014 Harris näytteli Barney Stinsonia CBS:n tilannekomediassa *[[Ensisilmäyksellä]]*. Hän ansaitsi kyseisellä roolillaan Emmy-ehdokkuuksia joka vuosi vuodesta 2007 vuoteen 2010.

### Taikuus
Harris on taikuuden ystävä, kuten hänen roolihahmonsa *Ensisilmäyksellä*-sarjassa. Harris voitti Tanne’s Magic Louis -palkinnon vuonna 2006 ja juonsi vuoden 2008 World Magic Awardsin lokakuun 11. päivänä (2008). Harris myös esitti taikatemppuja Emmy-palkitussa esiintymisessään *Glee*-sarjassa.

## Yksityiselämä
Harris on avoimesti homoseksuaali. Hän vahvisti sen marraskuussa 2006 sanoen: "I am happy to dispel any rumors or misconceptions and am quite proud to say that I am a very content gay man living my life to the fullest and feel most fortunate to be working with wonderful people in the business I love." ("Olen onnellinen voidessani kumota kaikenlaiset juorut tai harhaluulot ja olen varsin ylpeä sanoessani, että olen hyvin tyytyväinen homoseksuaali mies. Elän elämääni täysillä ja tunnen itseni mitä onnekkaimmaksi, kun saan työskennellä ihanien ihmisten kanssa alalla, jota rakastan.")

Harris osallistui Emmy-gaalaan syyskuussa 2007 avopuolisonsa David Burtkan kanssa, ja hän vahvisti myöhemmin *[[The Ellen DeGeneres Show|The Ellen DeGeneres Show'n]]* haastattelussa suhteen, jonka hän sanoi alkaneen vuonna 2004. Elokuun 14. päivänä 2010 Harris julkisti, että hän ja Burtka odottivat kaksosia sijaisäidin avulla. Kaksoset, tyttö ja poika, syntyivät vuonna 2010.

Harris ja Burtka julkistivat kesäkuun 24. päivänä 2011 kihlauksensa Twitterissä. He kertoivat, että he olivat kosineet toisiaan viisi vuotta aiemmin, mutta pitäneet kihlauksen salassa kunnes saman sukupuolen avioliitot laillistettiin. Harris ja Burtka menivät naimisiin Italiassa syyskuussa 2014.

Harris on voittanut viisi Emmy-palkintoa ja useita People’s Choice -palkintoja.

## Lähteet

## Aiheesta muualla

*